Punjabi

ਡੈਰਾਬਿਨ ਖਿਡੌਣਾ ਲਾਇਬ੍ਰੇਰੀ 27 ਸਾਲ ਪਹਿਲਾਂ ਖੋਲ੍ਹੀ ਗਈ ਸੀ ਤਾਂ ਜੋ 0 ਤੋਂ 6 ਸਾਲਾਂ ਦੇ ਬੱਚਿਆਂ ਨੂੰ ਉੱਚ ਗੁਣਵੱਤਾ ਵਾਲੇ ਖਿਡੌਣਿਆਂ ਅਤੇ ਖੇਡਣ ਵਾਲੇ ਸਾਜ਼ੋ-ਸਾਮਾਨ ਤੱਕ ਪਹੁੰਚ ਪ੍ਰਦਾਨ ਕਰਵਾਈ ਜਾ ਸਕੇ। ਖਿਡੌਣਿਆਂ ਵਾਲੀ ਲਾਇਬ੍ਰੇਰੀ ਆਪਸੀ ਸਬੰਧਾਂ ਨੂੰ ਉਤਸ਼ਾਹਤ ਕਰਦੀ ਹੈ, ਬੱਚਿਆਂ ਵਿੱਚ ਬੌਧਿਕ, ਭਾਵਨਾਤਮਕ ਅਤੇ ਸਮਾਜਕ ਵਿਕਾਸ ਨੂੰ ਸਹਿਯੋਗ ਕਰਦੀ ਹੈ, ਅਤੇ ਹਰ ਬੱਚੇ ਦੇ ਖੇਡਣ ਦੇ ਅਧਿਕਾਰ ਨੂੰ ਬਰਕਰਾਰ ਰੱਖਦੀ ਹੈ।

ਡੈਰਾਬਿਨ ਕੌਂਸਲ ਹੁਣ ਇਹ ਯਕੀਨੀ ਬਣਾਉਣ ਲਈ ਡੈਰਾਬਿਨ ਦੀ ਖਿਡੌਣਾ ਲਾਇਬ੍ਰੇਰੀ ਸੇਵਾ ਦੀ ਸਮੀਖਿਆ ਕਰ ਰਹੀ ਹੈ, ਕਿ ਇਹ ਸਾਡੇ ਵੰਨ-ਸੁਵੰਨੇ ਭਾਈਚਾਰੇ ਵਾਸਤੇ ਸਮਕਾਲੀ, ਪਹੁੰਚਯੋਗ, ਕਿਫਾਇਤੀ ਅਤੇ ਉੱਤਰਦਾਈ ਬਣੀ ਰਹੇ।

ਸੇਵਾ ਦੀ ਸਮੀਖਿਆ ਅਕਤੂਬਰ 2020 ਵਿੱਚ ਸ਼ੁਰੂ ਹੋਈ ਸੀ, ਅਤੇ ਹੁਣ ਤੱਕ ਅਸੀਂ ਇਕ ਭਾਈਚਾਰਕ ਹਵਾਲਾ ਸਮੂਹ ਦੀ ਸਥਾਪਨਾ ਕੀਤੀ ਹੈ, ਅਤੇ ਅਸੀਂ ਸਥਾਨਕ ਅਤੇ ਵਿਸ਼ਵ ਭਰ ਵਿੱਚ ਵੀ ਖਿਡੌਣਾ ਲਾਇਬ੍ਰੇਰੀਆਂ ਦੀ ਖੋਜ ਅਤੇ ਸਮੀਖਿਆ ਕੀਤੀ ਹੈ।

ਹੁਣ ਅਸੀਂ ਤੁਹਾਡੇ ਵਿਚਾਰ ਸੁਣਨ ਲਈ ਤਿਆਰ ਹਾਂ। ਜੇ ਤੁਹਾਡੇ ਘਰ ਵਿੱਚ 0 ਤੋਂ 6 ਸਾਲਾਂ ਦੇ ਵਿਚਕਾਰ ਉਮਰ ਦੇ ਬੱਚੇ ਹਨ ਤਾਂ ਅਸੀਂ ਤੁਹਾਡੇ ਕੋਲੋਂ ਵਿਚਾਰ ਸੁਨਣਾ ਪਸੰਦ ਕਰਾਂਗੇ, ਭਾਂਵੇਂ ਕਿ ਤੁਸੀਂ ਕੋਈ ਖਿਡੌਣਾ ਲਾਇਬ੍ਰੇਰੀ ਦੇ ਮੈਂਬਰ ਹੋ ਜਾਂ ਕੋਈ ਗੈਰ-ਮੈਂਬਰ ਹੋ।

**ਆਪਣੇ ਵਿਚਾਰਾਂ ਨੂੰ ਕਿਵੇਂ ਸਾਂਝਾ ਕਰਨਾ ਹੈ:**

* ਔਨਲਾਈਨ ਸਰਵੇਖਣ ਨੂੰ ਇੱਥੇ ਪੂਰਾ ਕਰੋ: surveys.darebin.vic.gov.au/s3/toylibraryreview ਪਤਾ ਕਰੋ ਕਿ ਤੁਸੀਂ ਸਾਡੇ ਕਿਸੇ ਹੋਣ ਵਾਲੇ ਸਮਾਗਮ ਦੇ ਮੌਕੇ ਸਾਡੇ ਨਾਲ ਕਿੱਥੇ ਗੱਲ ਕਰ ਸਕਦੇ ਹੋ

ਵਧੇਰੇ ਜਾਣਕਾਰੀ ਪ੍ਰਾਪਤ ਕਰਨ ਲਈ ਅਤੇ ਸੁਝਾਅ ਪ੍ਰਦਾਨ ਕਰਵਾਉਣ ਲਈ www.yoursaydarebin.com.au/toylibraryreview ਉੱਤੇ ਜਾਓ ਜਾਂ 8470 8470 ਉੱਤੇ ਫੋਨ ਕਰੋ ਅਤੇ ਆਪਣੀ ਭਾਸ਼ਾ ਵਿੱਚ ਕਿਸੇ ਨਾਲ ਗੱਲ ਕਰਨ ਲਈ ਕਹੋ।